Tornen les nits de Cinema a la Fresca
04/07/2005 10:46:00

# Tornen les nits de Cinema a la Fresca

*   04/07/2005 10:46:00
*   [Imprimir](#)
*   Compartir
*    https://www.alaquas.org/documento.asp?id\_do=9627

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9627%2F0&title=Ajuntament%20d%27Alaqu%C3%A0s.%20Premsa.Tornen%20les%20nits%20de%20Cinema%20a%20la%20Fresca)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9627/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9627/9627_Form_4.jpg)](https://www.alaquas.org/ficheros/documentos/2005/2/9627/9627_Form_10.jpg "<a href='https://www.alaquas.org/ficheros/documentos/2005/2/9627/9627_Form_10.jpg' target=_blank><i class='fa fa-external-link' aria-hidden='true'></i>.Tornen les nits de Cinema a la Fresca</a>")

Totes les projeccions són els divendres i els dissabtes a les 22:30 hores

Els parcs públics de la ciutat i la Piscina Municipal tornen a ser enguany escenari d'una de les activitats amb més èxit de l'estiu. El cicle de Cinema a la Fresca, que celebra la vuitena edició, arriba de nou a la ciutat al llarg de tot el mes de juliol. Milers de veïns i veïnes acudeixen cada any a la cita per a gaudir d'una nit de cinema a l'aire lliure. L'objectiu de l'Ajuntament d'Alaquàs amb aquesta activitat és, donada la demanda que té entre la ciutadania, oferir una programació cultural i lúdica per bé que els i les espectadores disfruten d'unes nits d'estiu diferents i divertides.

Les diferents pel·lícules que enguany hi ha programades es projectaran en dues sessions. Els divendres seran als parcs i places públiques de la ciutat -parc de la Sequieta, plaça de la Constitució, parc del Rollet, albereda de les Autonomies, parc de la Senyera-. Els dissabtes les projeccions tindran lloc a la Piscina Municipal d'estiu, per tal que les persones que ho desitgen puguen disfrutar també d'un bany nocturn a les instal·lacions.

El cicle va començar el passat 1 de juliol i finalitzarà el 30 de juliol. Un total de cinc pel·lícules omplin enguany aquesta iniciativa consolidada i dirigida a tots els públics. Les projeccions han començat aquest cap de setmana amb la pel·lícula _Star Wars. Episodio III_, que va tindre un gran èxit de participació. Aquest cap de setmana, el divendres 8 i el dissabte 9 de juliol, es projectarà  a la plaça de la Constitució i a la Piscina Municipal, respectivament, la pel·lícula espanyola _Reinas_.

El cicle continuarà els dies 15 i 16 de juliol amb _Sáhara_, al parc del Rollet i a la Piscina Municipal; els dies 22 i 23 de juliol amb _Batman Begins_, a l'albereda de les Autonomies i a la Piscina Municipal; i els dies 29 i 30 de juliol es projectarà _Madagascar_, al parc de la Senyera i a la Piscina Municipal.